ΠΕΡΙΕΧΟΜΕΝΑ
ΑΠΟΦΑΣΕΙΣ
2η Τροποποίηση της υπ’ αρ. 2239/11-10-2022
απόφασης του Περιφερειάρχη Ηπείρου «Συγκρότηση της Επιτροπής Παρακολούθησης του Περι-
φερειακού Προγράμματος Ήπειρος 2021-2027»
(B’ 5370).
Καθιέρωση υπερωριακής απασχόλησης για υπαλλήλους της Διεύθυνσης Διοικητικών Υπηρεσιών
και συγκεκριμένα των Ληξιαρχείων των Δημοτικών Ενοτήτων Ανατολής, Ιωαννιτών και Παμβώτι-
δος, του Τμήματος Ανάπτυξης Ανθρωπίνου Δυναμικού, Μητρώων και Προσωπικού, του Τμήματος
Διοικητικής Μέριμνας, του Τμήματος Δημοτικής
Κατάστασης, των Ειδικών Συμβούλων, Επιστημονικών Συνεργατών και Ειδικών Συνεργατών του
Δημάρχου, για τη χρονική περίοδο έως και την
31η Δεκεμβρίου 2024.
ΑΠΟΦΑΣΕΙΣ
Αριθμ. 941
(1)
2η Τροποποίηση της υπ’ αρ. 2239/11-10-2022
απόφασης του Περιφερειάρχη Ηπείρου «Συγκρότηση της Επιτροπής Παρακολούθησης του Περι-
φερειακού Προγράμματος Ήπειρος 2021-2027»
(B’ 5370) .
Ο ΠΕΡΙΦΕΡΕΙΑΡΧΗΣ ΗΠΕΙΡΟΥ
Έχοντας υπόψη:
1. Τον ν. 4914/2022 «Διαχείριση, έλεγχος και εφαρμογή αναπτυξιακών παρεμβάσεων για την Προγραμματι-
κή Περίοδο 2021-2027, σύσταση Ανώνυμης Εταιρείας
’’Εθνικό Μητρώο Νεοφυών Επιχειρήσεων Α.Ε.’’ και άλλες
διατάξεις του Υπουργείου Ανάπτυξης και Επενδύσεων»
(Α’ 61) και ιδίως το άρθρο 29 και την παρ. 12 του άρθρου
63 αυτού.
2. Τον Κανονισμό (ΕΕ) 1060/2021 του Ευρωπαϊκού Κοινοβουλίου και του Συμβουλίου της 24ης Ιουνίου 2021
για τον καθορισμό κοινών διατάξεων για το Ευρωπαϊκό
Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο+, το Ταμείο Συνοχής, το Ταμείο Δίκαιης Με-
τάβασης και το Ευρωπαϊκό Ταμείο Θάλασσας, Αλιείας και
Υδατοκαλλιέργειας, και δημοσιονομικών κανόνων για τα
εν λόγω Ταμεία και για το Ταμείο Ασύλου, Μετανάστευσης και Ένταξης, το Ταμείο Εσωτερικής Ασφάλειας και
το Μέσο για τη Χρηματοδοτική Στήριξη της Διαχείρισης
των Συνόρων και την Πολιτική των Θεωρήσεων και ιδίως
τα άρθρα 8, 38, 39, 40, 75 και το Παράρτημα ΙΙΙ αυτού.
3. Τον Κανονισμό (ΕΕ) 2021/1058 του Ευρωπαϊκού Κοινοβουλίου και του Συμβουλίου, της 24ης Ιουνίου 2021,
για το Ευρωπαϊκό Ταμείο Περιφερειακής Ανάπτυξης και
το Ταμείο Συνοχής.
4. Τον Κανονισμό (ΕΕ) 2021/1057 του Ευρωπαϊκού
Κοινοβουλίου και του Συμβουλίου, της 24ης Ιουνίου
2021, περί ιδρύσεως του Ευρωπαϊκού Κοινωνικού Ταμείου+ (ΕΚΤ+) και καταργήσεως του κανονισμού (ΕΕ)
αριθ. 1296/2013.
5. Την υπό στοιχεία C(2021) 5617 εκτελεστική απόφαση της Ευρωπαϊκής Επιτροπής της 29.7.2021 για την
έγκριση της συμφωνίας εταιρικής σχέσης με την Ελληνική Δημοκρατία.
6. Την υπό στοιχεία C(2022) 6511 final/5-9-2022 εκτελεστική απόφαση της Ευρωπαϊκής Επιτροπής για την
έγκριση του Περιφερειακού Προγράμματος «Ήπειρος»
για στήριξη από το Ευρωπαϊκό Ταμείο Περιφερειακής
Ανάπτυξης και το Ευρωπαϊκό Κοινωνικό Ταμείο στο πλαίσιο του στόχου «Επενδύσεις για την ανάπτυξη και την
απασχόληση» στην Ελλάδα.
7. Την υπ’ αρ. 77792/2-8-2022 (Β’ 4164) κοινή υπουργική απόφαση για τη σύσταση της Ειδικής Υπηρεσίας
Διαχείρισης Προγράμματος «Ήπειρος».
8. Την υπ’ αρ. 2239/11-10-2022 απόφαση του Περιφερειάρχη Ηπείρου «Συγκρότηση της Επιτροπής Παρακο-
λούθησης του Περιφερειακού Προγράμματος Ήπειρος
2021-2027» (Β’ 5370), όπως τροποποιήθηκε με την υπ’
αρ. 1285/9-5-2023 (Β’ 3154) όμοια.
9. Το γεγονός ότι από την έκδοση της παρούσας δεν
προκαλείται δαπάνη σε βάρος του κρατικού προϋπολογισμού, αποφασίζουμε:
Τροποποιούμε την υπ’ αρ. 2239/11-10-2022 (B’  5370)
απόφαση, ως ακολούθως:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Μαΐου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2633
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2633/02.05.2024
Άρθρο 1
Συγκρότηση της Επιτροπής
Παρακολούθησης του Περιφερειακού
Προγράμματος Ήπειρος 2021-2027
Συγκροτείται Επιτροπή Παρακολούθησης του Περιφερειακού Προγράμματος Ήπειρος 2021-2027, αποτελού-
μενη από τους κάτωθι:
Πρόεδρος της Επιτροπής Παρακολούθησης του Περιφερειακού Προγράμματος Ήπειρος 2021- 2027 είναι
ο Περιφερειάρχης Ηπείρου, ο οποίος αναπληρώνεται
στα καθήκοντά του από τον Αντιπεριφερειάρχη ΠΕ Ιωαννίνων.
I. Μέλη1 της Επιτροπής Παρακολούθησης του Περιφερειακού Προγράμματος Ήπειρος 2021- 2027 με δικαίω-
μα ψήφου είναι:
(α) Εκπρόσωποι των αρχών διαχείρισης και συντονισμού
1. Ο Γενικός Γραμματέας Δημοσίων Επενδύσεων και
ΕΣΠΑ του Υπουργείου Εθνικής Οικονομίας και Οικονομικών με αναπληρωτή τον προϊστάμενο της Γενικής Διεύ-
θυνσης Στρατηγικής, Σχεδιασμού και Εφαρμογής ΕΣΠΑ
της Εθνικής Αρχής Συντονισμού ΕΣΠΑ (ΕΑΣ).
2. Ο προϊστάμενος της Ειδικής Υπηρεσίας Διαχείρισης
Προγράμματος “Ήπειρος”, με αναπληρωτή τον προϊστάμενο της Μονάδας Α’ της ιδίας υπηρεσίας.
3. Εκπρόσωπος της Ειδικής Υπηρεσίας Συντονισμού
των Περιφερειακών Προγραμμάτων (ΕΥΣΠεΠ) της Εθνικής Αρχής Συντονισμού ΕΣΠΑ (ΕΑΣ).
4. Εκπρόσωπος της Ειδικής Υπηρεσίας Συντονισμού
και Παρακολούθησης Δράσεων Ευρωπαϊκού Κοινωνικού Ταμείου (ΕΥΣΕΚΤ) της Εθνικής Αρχής Συντονισμού
ΕΣΠΑ (ΕΑΣ).
5. Εκπρόσωπος της Ειδικής Υπηρεσίας Αρχή Πιστοποίησης και Εξακρίβωσης Συγχρηματοδοτούμενων
Προγραμμάτων.
(β) Εκπρόσωποι δημοσίων αρχών, ειδικών υπηρεσιών
και επιτελικών δομών Υπουργείων και της ΜΟΔ.
6. Εκπρόσωπος της Γενικής Γραμματείας Έρευνας και
Καινοτομίας του Υπουργείου Ανάπτυξης.
7. Εκπρόσωπος της Γενικής Γραμματείας Κοινωνικής
Αλληλεγγύης και Καταπολέμησης της Φτώχειας του
Υπουργείου Κοινωνικής Συνοχής και Οικογένειας.
8. Εκπρόσωπος της Γενικής Γραμματείας Δημογραφικής και Στεγαστικής Πολιτικής του Υπουργείου Κοινω-
νικής Συνοχής και Οικογένειας.
9. Εκπρόσωπος της Γενικής Γραμματείας Ισότητας και
Ανθρωπίνων Δικαιωμάτων του Υπουργείου Κοινωνικής
Συνοχής και Οικογένειας.
10. Εκπρόσωπος της ΜΟΔ ΑΕ.
11. Εκπρόσωπος της Επιτελικής Δομής ΕΣΠΑ του
Υπουργείου Περιβάλλοντος και Ενέργειας.
12. Εκπρόσωπος της Επιτελικής Δομής ΕΣΠΑ του
Υπουργείου Παιδείας, Θρησκευμάτων και Αθλητισμού.
13. Εκπρόσωπος της Επιτελικής Δομής ΕΣΠΑ του
Υπουργείου Πολιτισμού.
1. Για τη σύνθεση της Επιτροπής Παρακολούθησης λαμβάνεται υπόψη ο Κανονισμός (ΕΕ) 240/2014 της Επιτροπής σχετικά με
τον ευρωπαϊκό κώδικα δεοντολογίας για την εταιρική σχέση στο
πλαίσιο των ευρωπαϊκών διαρθρωτικών και επενδυτικών ταμείων.
14. Εκπρόσωπος της Επιτελικής Δομής ΕΣΠΑ του
Υπουργείου Τουρισμού.
15. Εκπρόσωπος της Επιτελικής Δομής ΕΣΠΑ του
Υπουργείου Υγείας.
16. Εκπρόσωπος της Επιτελικής Δομής ΕΣΠΑ του
Υπουργείου Εργασίας και Κοινωνικής Ασφάλισης.
17. Εκπρόσωπος της Επιτελικής Δομής ΕΣΠΑ του
Υπουργείου Υποδομών και Μεταφορών.
18. Εκπρόσωπος της Επιτελικής Δομής ΕΣΠΑ του
Υπουργείου Ναυτιλίας και Νησιωτικής Πολιτικής.
19. Εκπρόσωπος της Επιτελικής Δομής ΕΣΠΑ του
Υπουργείου Κλιματικής Κρίσης και Πολιτικής Προστασίας.
20. Εκπρόσωπος της Ειδικής Υπηρεσίας Διαχείρισης
και Εφαρμογής του Υπουργείου Εσωτερικών.
21. Επιτελική Δομή ΕΣΠΑ Υπουργείου Δικαιοσύνης.
22. Εκπρόσωπος της Ειδικής Υπηρεσίας Διαχείρισης
του Στρατηγικού Σχεδίου Κοινής Αγροτικής Πολιτικής
(ΣΣ ΚΑΠ).
23. Εκπρόσωπος της Κεντρικής Μονάδας Κρατικών
Ενισχύσεων (ΚΕΜΚΕ) του Υπουργείου Εθνικής Οικονομίας και Οικονομικών.
24. Εκπρόσωπος της Ειδικής Υπηρεσίας Συντονισμού
και Διαχείρισης Προγραμμάτων Μετανάστευσης και
Εσωτερικών Υποθέσεων (Ε.Υ.ΣΥ.Δ - Μ.Ε.Υ).
25. Εκπρόσωπος της Δημόσιας Υπηρεσίας Απασχόλησης (Δ.ΥΠ.Α).
26. Εκπρόσωπος του Πανεπιστημίου Ιωαννίνων.
27. Εκπρόσωπος της Ειδικής Υπηρεσίας Διαχείρισης
του Στρατηγικού Σχεδίου Κοινής Αγροτικής Πολιτικής
(ΣΣ ΚΑΠ).
(γ) Εκπρόσωποι αυτοδιοίκησης, της Ένωσης Περιφερειών Ελλάδας (ΕΝΠΕ) και της Κεντρικής Ένωσης Δήμων
(ΚΕΔΕ).
28. Εκπρόσωπος της Κεντρικής Ένωσης Δήμων Ελλάδας (ΚΕΔΕ).
29. Εκπρόσωπος της Περιφερειακής Ένωσης Δήμων
(ΠΕΔ) Ηπείρου.
30. Εκπρόσωπος της Ένωσης Περιφερειών Ελλάδας
(ΕΝΠΕ).
31. Εκπρόσωπος της Περιφερειακής Επιτροπής Αναπτυξιακού Σχεδιασμού (ΠΕΑΣ) ΕΣΠΑ.
(δ) Εκπρόσωποι των οικονομικών και κοινωνικών εταίρων και των οργανώσεων Κοινωνίας Πολιτών.
32. Εκπρόσωπος του Περιφερειακού Επιστημονικού
Συμβουλίου Έρευνας και Καινοτομίας.
33. Εκπρόσωπος της Εθνικής Επιτροπής για τα Δικαιώματα του Ανθρώπου (ΕΕΔΑ).
34. Εκπρόσωπος της Εθνικής Συνομοσπονδίας Ατόμων
με Αναπηρία (ΕΣΑΜΕΑ).
35. Εκπρόσωπος της Εθνικής Αρχής Προσβασιμότητας.
36. Εκπρόσωπος της Γενικής Συνομοσπονδίας Εργατών Ελλάδος (ΓΣΕΕ).
37. Εκπρόσωπος της Γενικής Συνομοσπονδίας Επαγγελματιών Βιοτεχνών Εμπόρων Ελλάδας (ΓΣΕΒΕE).
38. Εκπρόσωπος της Κεντρικής Ένωσης Επιμελητηρίων
(ΚΕΕ).
39. Εκπρόσωπος του Συνδέσμου Ελληνικών Τουριστικών Επιχειρήσεων (ΣΕΤΕ).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2633/02.05.2024
40. Εκπρόσωπος του Ξενοδοχειακού Επιμελητηρίου
Ελλάδας (ΞΕΕ).
41. Εκπρόσωπος του Τεχνικού Επιμελητηρίου Ελλάδος
(ΤΕΕ).
42. Εκπρόσωπος του Οικονομικού Επιμελητηρίου Ελλάδος (ΟΕΕ).
43. Εκπρόσωπος του Γεωτεχνικού Επιμελητηρίου (ΓΕΩΤΕΕ).
44. Εκπρόσωπος του Συνδέσμου Πληροφορικής και
Επικοινωνιών Ελλάδος (ΣΕΠΕ).
45. Εκπρόσωπος Ένωσης Φορέων Κοινωνικής και Αλληλέγγυας Οικονομίας Ηπείρου «Κοινό ΚΑΛΟ».
46. Εκπρόσωπος της Πανελλαδικής Συνομοσπονδίας
Ελλήνων Ρομά «Ελλάν Πασσέ».
47. Εκπρόσωπος της Ύπατης Αρμοστείας του ΟΗΕ για
τους Πρόσφυγες (UNHCR).
(ε) Εκπρόσωποι των Ενδιάμεσων Φορέων που διαχειρίζονται τμήματα του προγράμματος.
48. Εκπρόσωποι Ενδιάμεσων Φορέων Διαχείρισης.
49. Εκπρόσωπος Δήμου Αρταίων, ως Αστική Αρχή
ΣΒΑΑ.
50. Εκπρόσωπος Δήμου Ηγουμενίτσας, ως Αστική
Αρχή ΣΒΑΑ.
51. Εκπρόσωπος Δήμου Ιωαννιτών, ως Αστική Αρχή
ΣΒΑΑ.
52. Εκπρόσωπος Δήμου Πρέβεζας, ως Αστική Αρχή
ΣΒΑΑ.
II. Στην Επιτροπή Παρακολούθησης του Περιφερειακού Προγράμματος Ήπειρος 2021-2027 συμμετέχουν
χωρίς δικαίωμα ψήφου οι ακόλουθοι:
1. Εκπρόσωπος της Επιτροπής Δημοσιονομικού Ελέγχου (ΕΔΕΛ).
2. Εκπρόσωπος της Γενικής Διεύθυνσης Δημοσίων
Επενδύσεων.
3. Εκπρόσωπος της Εθνικής Αρχής Διαφάνειας.
4. Εκπρόσωποι της Ευρωπαϊκής Επιτροπής.
- Γενική Διεύθυνση Περιφερειακής Πολιτικής και Αστικής Ανάπτυξης (DG REGIO).
- Γενική Διεύθυνση Απασχόλησης, Κοινωνικών Υποθέσεων και Κοινωνικής Ένταξης (DG EMPLOI).
5. Εκπρόσωπος της Ευρωπαϊκής Τράπεζας Επενδύσεων.
6. Εκπρόσωποι των Ειδικών Υπηρεσιών της Εθνικής
Αρχής Συντονισμού.
- Ειδική Υπηρεσία Συντονισμού του Σχεδιασμού, της
Αξιολόγησης και της Εφαρμογής (ΕΥΣΣΑΕ).
- Ειδική Υπηρεσία Θεσμικής Υποστήριξης και Πληροφοριακών Συστημάτων (ΕΥΘΥΠΣ).
- Ειδική Υπηρεσία Κρατικών Ενισχύσεων και Χρηματοδοτικών Εργαλείων (ΕΥΚΕ-ΧΕ).
7. Εκπρόσωπος της Μονάδας Προγραμματισμού, Συντονισμού και Παρακολούθησης της Εθνικής Στρατηγι-
κής Έξυπνης Εξειδίκευσης.
8. Εκπρόσωπος της Ειδικής Υπηρεσίας Επιτελική Δομή
ΕΣΠΑ Υπουργείου Κοινωνικής Συνοχής και Οικογένειας.
III. Κάθε φορέας που εκπροσωπείται στην Επιτροπή
Παρακολούθησης του Περιφερειακού Προγράμματος
Ήπειρος 2021-2027 ορίζει εγγράφως και γνωστοποιεί
στην Ειδική Υπηρεσία Διαχείρισης του Προγράμματος Ήπειρος τον εκπρόσωπο και τον αναπληρωτή του,
δηλώνοντας αντίστοιχα και τις ηλεκτρονικές διευθύνσεις επικοινωνίας, οι οποίες θα χρησιμοποιηθούν για την
πρόσβαση στην επιχειρησιακή πλατφόρμα «ΔΙΑΥΛΟΣ».
Η ίδια διαδικασία ακολουθείται κάθε φορά που υπάρχει
αντικατάσταση εκπροσώπου. Σε περίπτωση κωλύματος και του αναπληρωματικού μέλους για συμμετοχή σε
κάποια συνεδρίαση της Επιτροπής Παρακολούθησης,
δύναται να ορίζεται εξουσιοδοτημένο πρόσωπο για συμμετοχή στη συγκεκριμένη συνεδρίαση.
IV. Στις συνεδριάσεις της Επιτροπής Παρακολούθησης
μπορούν να προσκαλούνται μη μόνιμα μέλη, όπως ειδικοί επιστήμονες ή εμπειρογνώμονες. Επίσης δύνανται να
συμμετέχουν ως παρατηρητές στελέχη των Υπουργείων,
της Περιφέρειας, των Δήμων και λοιπών φορέων.
Άρθρο 2
Αποστολή της Επιτροπής
Παρακολούθησης του Περιφερειακού
Προγράμματος Ήπειρος 2021-2027
I. Η Επιτροπή Παρακολούθησης έχει ως αποστολή την
παρακολούθηση της υλοποίησης του Περιφερειακού
Προγράμματος Ήπειρος 2021-2027 και ασκούν τα καθήκοντα σύμφωνα με το άρθρο 40 του Κανονισμού (ΕΕ)
αριθ. 1060/2021.
II. Η Επιτροπή Παρακολούθησης εξετάζει:
α) Την πορεία προς την υλοποίηση του προγράμματος
και την επίτευξη των οροσήμων και των στόχων,
β) όλα τα ζητήματα που επηρεάζουν την επίδοση του
προγράμματος και τα μέτρα που έχουν ληφθεί για την
αντιμετώπιση των εν λόγω ζητημάτων,
γ) τη συμβολή του προγράμματος στην αντιμετώπιση
των προκλήσεων που προσδιορίζονται στις σχετικές ειδικές ανά χώρα συστάσεις οι οποίες συνδέονται με την
υλοποίηση του προγράμματος,
δ) τα στοιχεία της εκ των προτέρων αξιολόγησης για τα
χρηματοδοτικά μέσα που απαριθμούνται στο άρθρο 58
παρ. 3 και στο σχετικό έγγραφο στρατηγικής που αναφέρεται στο άρθρο 59 παρ. 1 του Καν.1060/2021, εφόσον
συντρέχει σχετική περίπτωση,
ε) την πρόοδο που έχει σημειωθεί στη διεξαγωγή αξιολογήσεων, συνθέσεων αξιολογήσεων και την τυχόν
συνέχεια που δόθηκε στα πορίσματα,
στ) την υλοποίηση δράσεων επικοινωνίας και προβολής,
ζ) την πρόοδο ως προς την υλοποίηση των πράξεων
στρατηγικής σημασίας, κατά περίπτωση,
η) την εκπλήρωση των αναγκαίων πρόσφορων όρων
και την εφαρμογή τους καθ’ όλη τη διάρκεια της περιόδου προγραμματισμού. Ιδίως σε περιπτώσεις μη συμ-
μόρφωσης πράξεων του Προγράμματος με τον Χάρτη
Θεμελιωδών δικαιωμάτων και με τη Σύμβαση των Ηνωμένων Εθνών για τα δικαιώματα των ατόμων με ανα-
πηρίες καθώς και σχετικών καταγγελιών που υποβάλλονται (σύμφωνα με τις ρυθμίσεις κατά το άρθρο 69,
παρ. 7ε του Kαν. 1060/2021), ενημερώνεται η Επιτροπή
Παρακολούθησης. Συγκεκριμένα, υποβάλλονται προς
αυτήν αντίστοιχες εκθέσεις οι οποίες αποτυπώνουν τις
προαναφερθείσες περιπτώσεις καταγγελιών και μη συμμόρφωσης,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2633/02.05.2024
θ) την πρόοδο στη ανάπτυξη διοικητικών ικανοτήτων
δημόσιων οργανισμών, εταίρων και δικαιούχων, κατά
περίπτωση,
ι) πληροφορίες σχετικά με την υλοποίηση της συνεισφοράς του προγράμματος στο Πρόγραμμα InvestEU
σύμφωνα με το άρθρο 14 του Καν. 1060/2021 ή των πόρων που μεταφέρονται σύμφωνα με το άρθρο 26 του
Καν.1060/2021, εφόσον συντρέχει σχετική περίπτωση.
III. Η Επιτροπή Παρακολούθησης εξετάζει και εγκρίνει:
α) Τη μεθοδολογία και τα κριτήρια που χρησιμοποιούνται για την επιλογή των πράξεων, συμπεριλαμβανομέ-
νων τυχόν σχετικών αλλαγών σε αυτά, με την επιφύλαξη
των διατάξεων του άρθρου 33 παρ. 3 στοιχεία β), γ) και
δ) του Καν. 1060/2021,
β) την τελική έκθεση επιδόσεων,
γ) το σχέδιο αξιολόγησης του προγράμματος και κάθε
τροποποίησή του,
δ) κάθε πρόταση της Διαχειριστικής Αρχής για τροποποίηση του προγράμματος, μεταξύ άλλων για μεταφορές
πόρων σύμφωνα με το άρθρο 24 παρ. 5 και το άρθρο 26
του Καν. 1060/2021.
IV. Η Επιτροπή Παρακολούθησης μπορεί να διατυπώνει συστάσεις προς τη Διαχειριστική Αρχή ή/και την
ΕΑΣ, μεταξύ άλλων σχετικά με μέτρα για τη μείωση του
διοικητικού φόρτου για τους δικαιούχους.
V. Η Επιτροπή Παρακολούθησης του Περιφερειακού
Προγράμματος Ήπειρος 2021-2027 για την άσκηση των
καθηκόντων της, έχει δικαίωμα πληροφόρησης για όλες
τις παρεμβάσεις του Περιφερειακού Προγράμματος.
Ειδικότερα, κατόπιν αιτήματός της, έχει δικαίωμα πρόσβασης σε όλα τα έγγραφα που αφορούν στην επιλογή
καθώς και την υλοποίηση των πράξεων, τηρουμένου
του θεσμικού πλαισίου σε θέματα εμπιστευτικότητας
και προστασίας ευαίσθητων προσωπικών δεδομένων.
Άρθρο 3
Λειτουργία της Επιτροπής
Παρακολούθησης του Περιφερειακού
Προγράμματος Ήπειρος 2021-2027
I. Η Επιτροπή Παρακολούθησης θεσπίζει τον εσωτερικό κανονισμό λειτουργίας της κατόπιν εισήγησης
της Ειδικής Υπηρεσίας Διαχείρισης του Προγράμματος
Ήπειρος σύμφωνα με τις οδηγίες της Εθνικής Αρχής Συντονισμού.
II. Η Επιτροπή Παρακολούθησης εγκρίνει τον εσωτερικό κανονισμό λειτουργίας της κατά την πρώτη συνε-
δρίασή της.
III. Η Ειδική Υπηρεσία Διαχείρισης Προγράμματος
Ήπειρος είναι αρμόδια για την προετοιμασία της απαραίτητης τεκμηρίωσης για τη διεξαγωγή των συνεδριάσε-
ων, την πρόταση ημερήσιας διάταξης, την εξαγωγή των
συμπερασμάτων και των πρακτικών των συνεδριάσεων,
καθώς και για την εφαρμογή των αποφάσεών της.
IV. Οι δαπάνες για τη λειτουργία της Επιτροπής Παρακολούθησης καλύπτονται από τον προϋπολογισμό της
Τεχνικής Βοήθειας του Προγράμματος Ήπειρος 20212027.
Άρθρο 4
Τελικές διατάξεις
Η ισχύς της παρούσας αρχίζει από τη δημοσίευσή της.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 18 Απριλίου 2024
Ο Περιφερειάρχης
ΑΛΕΞΑΝΔΡΟΣ ΚΑΧΡΙΜΑΝΗΣ
I
Αριθμ. 38023
(2)
Καθιέρωση υπερωριακής απασχόλησης για
υπαλλήλους της Διεύθυνσης Διοικητικών Υπηρεσιών και συγκεκριμένα των Ληξιαρχείων των
Δημοτικών Ενοτήτων Ανατολής, Ιωαννιτών και
Παμβώτιδος, του Τμήματος Ανάπτυξης Ανθρωπίνου Δυναμικού, Μητρώων και Προσωπικού, του
Τμήματος Διοικητικής Μέριμνας, του Τμήματος
Δημοτικής Κατάστασης, των Ειδικών Συμβούλων,
Επιστημονικών Συνεργατών και Ειδικών Συνεργατών του Δημάρχου, για τη χρονική περίοδο έως
και την 31η Δεκεμβρίου 2024.
Ο ΔΗΜΑΡΧΟΣ ΙΩΑΝΝΙΤΩΝ
Έχοντας υπόψη:
1. Τα άρθρα 1, 2 και την παρ. 1 του άρθρου 58 του
ν. 3852/2010 «Νέα Αρχιτεκτονική της Αυτοδιοίκησης και
της Αποκεντρωμένης Διοίκησης - Πρόγραμμα Καλλικράτης» (Α’ 87).
2. Τις παρ. 2 και 3 του άρθρου 48 «Αποδοχές - Υπερωριακή εργασία-Επιδόματα», τις παρ. 1, 5 και 6 του άρθρου
49 «Αποζημίωση υπαλλήλων οι οποίοι εκτελούν πρόσθετη εργασία» και το άρθρο 176 του Κώδικα Καταστάσεως
Δημοτικών και Κοινοτικών Υπαλλήλων (ν. 3584/2007,
Α’ 143).
3. Τον ν. 344/1976 περί «Περί ληξιαρχικών πράξεων»
(Α’ 143).
4. Την παρ. 4 του άρθρου 79 του Κώδικα Δήμων και
Κοινοτήτων (ν. 3463/2006, Α’ 114).
5. Τον ν. 3469/2006 (Α΄ 131).
6. Την υπ’ αρ. 127080/57460/21-12-2010 (Β’ 1984) απόφαση του Υπουργού Εσωτερικών Αποκέντρωσης και
Ηλεκτρονικής Διακυβέρνησης.
7. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεως» (Α’ 176).
8. Την υπ’ αρ. 197881/30-12-2019 απόφαση του Συντονιστή Αποκεντρωμένης Διοίκησης Ηπείρου - Δυτικής
Μακεδονίας «Ανάθεση καθηκόντων Ληξιάρχου στις Δημοτικές Ενότητες του Δήμου Ιωαννιτών, Νομού Ιωαννί-
νων» (Β’ 5163).
9. Την υπ’ αρ. 288/02-01-2024 (ΑΔΑ:60ΤΧΩΕΩ-Χ84)
απόφαση ορισμού Αντιδημάρχων και μεταβίβαση αρμοδιοτήτων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2633/02.05.2024
10. Τον αριθμό των υπηρετούντων υπαλλήλων στο
Ληξιαρχείο της Δ. Ε. Ιωαννίνων ο οποίος λόγω συνταξιοδοτήσεως υπαλλήλων είναι πολύ περιορισμένος.
11. Το γεγονός ότι απαιτείται πρόσθετη, πέρα από τις
ώρες υποχρεωτικής εργασίας, απασχόληση προσωπικού
του Δήμου, εξαιτίας της γενικής μείωσης του προσωπικού λόγω συνταξιοδοτήσεων και του περιορισμού των
προσλήψεων.
12. Το γεγονός ότι πλήθος από τις αρμοδιότητες της Διεύθυνσης Διοικητικών Υπηρεσιών, όπως αυτές περιγρά-
φονται αναλυτικά στον Ο.Ε.Υ. του Δήμου και ενδεικτικά
όπως αυτές αναφέρονται παρακάτω, υλοποιούνται κατά
τις απογευματινές ώρες εξαιτίας της υποστελέχωσης των
υπηρεσιών, του φόρτου εργασίας και της έλλειψης προσωπικού:
• Το μέγιστο μέρος των ανωτέρω αρμοδιοτήτων ασκείται από το υπάρχον προσωπικό, το οποίο είναι εξαιρετικά
μειωμένο σε σχέση με τα προηγούμενα έτη λόγω συνταξιοδοτήσεων πεπειραμένων υπαλλήλων και εξαιτίας της
αναστολής - απαγόρευσης προσλήψεων.
Είναι δε αδύνατη η μεταφορά προσωπικού από τις
λοιπές Διευθύνσεις καθώς και αυτές έχουν πρόβλημα
υποστελέχωσης.
• Το έκτακτο προσωπικό που προσλαμβάνεται κατά
τη διάρκεια του έτους με 8μηνες συμβάσεις, δεν είναι
πεπειραμένο με συνέπεια το ήδη υποστελεχωμένο και
υπερφορτωμένο προσωπικό της Διεύθυνσης, να απασχολείται με την εκπαίδευση του έκτακτου προσωπι-
κού, του οποίου η σύμβαση συνήθως λήγει λίγο μετά
την εκπαίδευσή του. Οι αρμοδιότητες δε, που δύναται να
απασχοληθεί το έκτακτο προσωπικό είναι περιορισμένες
καθώς η πλειονότητα των αρμοδιοτήτων της Διοικητικής Υπηρεσίας απαιτούν εξειδικευμένο και πεπειραμένο
προσωπικό.
• Το Τμήμα Ανθρώπινου Δυναμικού το οποίο είναι
υποστελεχωμένο καλείται να καλύψει ένα ευρύ φάσμα
αρμοδιοτήτων που απαιτούν εξειδικευμένες γνώσεις
(κινητικότητα - μετατάξεις, μετακινήσεις-αποσπάσεις,
μισθολογικά κλιμάκια, βαθμοί, αξιολόγηση, αναγνώριση
προϋπηρεσίας, άδειες, συνταξιοδοτικά θέματα κ.λπ.).
Επιπλέον, επιβαρύνεται με τα προγράμματα πρόσληψης μέσω ΟΑΕΔ των κατηγοριών ΥΕ,ΔΕ, ΤΕ και ΠΕ τη
στιγμή που πρέπει να προχωρήσουν και η διαδικασία
πρόσληψης των εποχιακών/έκτακτων εργαζομένων και
οι έλεγχοι που γίνονται από τα Υπουργεία, τον ΟΑΕΔ και
το Σώμα Επιθεωρητών Δημόσιας Διοίκησης για τις προσλήψεις, μετατροπές συμβάσεων κ.λπ. του προσωπικού
καθώς και τη διαδικασία πρόσληψης προσωπικού στα
πλαίσια Ευρωπαϊκών Προγραμμάτων.
• Το Τμήμα Διοικητικής Μέριμνας, είναι στελεχωμένο
με οκτώ (8) υπαλλήλους, στο κεντρικό πρωτόκολλο ενώ
οι υπόλοιποι υπηρετούν στις δημοτικές ενότητες και ο
όγκος των εγγράφων που το τμήμα διαχειρίζεται καθημερινά είναι μεγάλος αφού διαχειρίζεται την αλληλογρα-
φία εννέα Διευθύνσεων του Δήμου ενώ σε περιόδους
που τρέχουν διαγωνισμοί ή προκηρύξεις προσλήψεων,
το πλήθος των εγγράφων που καταφθάνουν κατά την
περίοδο υποβολής των αιτήσεων αυξάνει κατακόρυφα
με αποτέλεσμα να απαιτείται η υπερωριακή απασχόληση
των υπαλλήλων του Τμήματος προκειμένου να πρωτοκολληθούν έγκαιρα οι αιτήσεις και εν συνεχεία τα απα-
ραίτητα για την ολοκλήρωση της διαδικασίας δικαιολογητικά. Τέλος, στο Τμήμα Διοικητικής Μέριμνας υπηρετεί
μόνο ένας κλητήρας ο οποίος είναι επιφορτισμένος με
την διακίνηση της αλληλογραφίας ολόκληρου του Δήμου και είναι υποχρεωμένος καθημερινά να διανύει με-
γάλες αποστάσεις για την εξυπηρέτηση αυτή.
• Το Τμήμα Δημοτικής Κατάστασης είναι υποστελεχωμένο και οι υπάλληλοι καλούνται να καλύψουν ένα ευρύ
φάσμα αρμοδιοτήτων που απαιτούν εξειδικευμένες γνώσεις για θέματα απόκτησης ελληνικής ιθαγένειας και πο-
λιτογράφησης των αλλοδαπών που διαμένουν στο Δήμο
Ιωαννιτών, την διενέργεια των μεταβολών στο Μητρώο
Πολιτών (Δημοτολόγιο, Μητρώα Αρρένων και πινάκων
στρατεύσιμων, αναθεώρηση εκλογικών καταλόγων) καθώς και την έκδοση βεβαιώσεων μόνιμης κατοικίας ο
όγκος των οποίων σε περιόδους που γίνονται διαγωνισμοί ή προκηρύξεις προσλήψεων είναι τεράστιος.
13. Την ανάγκη καθιέρωσης υπερωριακής απασχόλησης α) για τους υπαλλήλους των ανωτέρω Ληξιαρ-
χείων του Δήμου Ιωαννιτών του Νομού Ιωαννίνων που
εκτελούν την υπηρεσία των Ληξιαρχείων των Δημοτικών
Ενοτήτων Ανατολής, Ιωαννίνων και Παμβώτιδος δεδομένου ότι τα καθήκοντα αυτών εντάσσονται στα έκτακτα
και απρόβλεπτα και αφορούν την καταχώριση ληξιαρχικών πράξεων θανάτου (Έκδοση αδειών ταφής) κατά τις
απογευματινές ώρες και εξαιρέσιμες ημέρες και αργίες
και την έκδοση ληξιαρχικών πράξεων που έχουν επείγοντα χαρακτήρα, β) για τους υπαλλήλους των Τμημάτων
της Διεύθυνσης Διοικητικών Υπηρεσιών (Διοικητικής
Μέριμνας και Ανθρώπινου Δυναμικού) που τηρούν τα
πρακτικά των συνεδριάσεων των Συμβουλίων και Κοινοτήτων όλων των Δημοτικών Ενοτήτων του Δήμου, και
διεκπεραιώνουν έκτακτες διοικητικές εργασίες παράλληλα με την υποστήριξη των Συμβουλίων και των εκ-
προσώπων των Κοινοτήτων, γ) για τους υπαλλήλους του
Τμήματος Δημοτικής Κατάστασης για την ενημέρωση
των εγγραφών του Μητρώου Πολιτών, καθώς και δ) για
τους υπαλλήλους του Τμήματος Ανάπτυξης Ανθρωπίνου
Δυναμικού, Μητρώων και Προσωπικού λόγω των αυξημένων αναγκών τους για έκτακτα και εποχικά γεγονότα
που αφορούν τον έλεγχο αιτήσεων υποψηφίων για την
μοριοδότησή τους για την πρόσληψή τους στο Δήμο ως
συμβασιούχων, τη διαδικασία πρόσληψης διακοσίων και
πλέον απασχολουμένων στο Πρόγραμμα Κοινωφελούς
Εργασίας του ΟΑΕΔ, τη διαδικασία πρόσληψης προσωπικού μέσω Ευρωπαϊκών Προγραμμάτων, την σύνταξη
εισηγήσεων για τα θέματα του Υπηρεσιακού Συμβουλίου
λόγω ελλείψεως προσωπικού για την χρονική περίοδο
έως και την 31η Δεκεμβρίου 2024.
14. Την ανάγκη καθιέρωσης υπερωριακής απασχόλησης για τους Ειδικούς Συμβούλους, τους Επιστημονικούς
Συμβούλους και τους Ειδικούς Συνεργάτες του Δημάρχου, οι οποίοι λόγω της φύσης των αντικειμένων τους,
θα απαιτηθεί να εργασθούν απογευματινές ώρες, καθώς
και τα Σαββατοκύριακα και τις εξαιρέσιμες ημέρες για
να καλύψουν τις αυξημένες ανάγκες που θα προκύψουν
στα θέματα αρμοδιότητας του καθενός.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2633/02.05.2024
15. Τον προϋπολογισμό του Δήμου Ιωαννιτών του
οικ. έτους 2024 ο οποίος ψηφίσθηκε με την υπ’ αρ.
92/2024 (ΑΔΑ: ΨΘ1ΡΩΕΩ-ΟΔΨ) απόφαση του Δημοτικού Συμβουλίου Ιωαννίνων στον οποίο έχουν εγγραφεί
πιστώσεις στους Κ.Α. 10- 6012.200, 10-6022-200, 106012.201, για την αντιμετώπιση της σχετικής δαπάνης
αποζημίωσης των ανωτέρω τακτικών και με σύμβαση
αορίστου χρόνου υπαλλήλων και στον Κ.Α. 00.6032.001
για την πληρωμή των Ειδικών Συμβούλων, των Επιστημονικών Συνεργατών και των Ειδικών Συνεργατών και
ο οποίος εγκρίθηκε με την υπ’ αρ. 17928/11-04-2024
(ΑΔΑ:632ΘΟΡ1Γ-ΜΒΓ) απόφαση του Γραμματέα της Αποκεντρωμένης Διοίκησης Ηπείρου - Δυτικής Μακεδονίας.
16. Την υπ’ αρ. 2837/17-1-2024 απόφαση του Γραμματέα Αποκεντρωμένης Διοίκησης Ηπείρου - Δυτικής
Μακεδονίας «Καθιέρωση διαφορετικής λειτουργίας Υπηρεσιών του Δήμου Ιωαννιτών Νομού Ιωαννίνων, για το
έτος 2024» (Β΄ 535).
17. Τον Οργανισμό Εσωτερικής Υπηρεσίας του Δήμου
Ιωαννιτών (Β’  2138/2011).
18. Την υπ’ αρ. 79123/17713/06-12-2019 απόφαση του
Δημάρχου Ιωαννίνων Νομού Ιωαννίνων, από την οποία
προκύπτει ότι δεν είναι δυνατή η άσκηση καθηκόντων
Ληξιάρχου από τον Δήμαρχο στις Δημοτικές Ενότητες.
19. Την υπ’ αρ. 1016/05-01-2024 βεβαίωση της Διεύθυνσης Οικονομικών Υπηρεσιών από την οποία προκύ-
πτει στους Κ.Α.10.6012.200, 10.6022.200, 10.6012.201,
και Κ.Α. 00.6032.001 του προϋπολογισμού του Δήμου οικ. έτους 2024 αντίστοιχα πιστώσεις 8.000,00€,
3000.00€, 10.000,00€ και 2.000,00€, αποφασίζουμε:
1. Καθιερώνουμε για το χρονικό διάστημα έως και
31-12-2024 υπερωριακή απογευματινή εργασία έως
εκατόν είκοσι (120) ώρες ανά εξάμηνο, καθώς και για
τα Σαββατοκύριακα και τις εξαιρέσιμες ημέρες με αμοιβή
έως ενενήντα έξι (96) ώρες ανά εξάμηνο για τον καθένα
από τους έντεκα (11) Διοικητικούς υπαλλήλους του Δήμου Ιωαννιτών που εκτός από τα καθήκοντα της θέσης
τους, τηρούν τα πρακτικά των συνεδριάσεων των Συμβουλίων και των εκπροσώπων των Κοινοτήτων όλων
των Δημοτικών Ενοτήτων του Δήμου.
2. Καθιερώνουμε για το χρονικό διάστημα έως και
31-12-2024 υπερωριακή απογευματινή εργασία έως
εκατόν είκοσι (120) ώρες ανά εξάμηνο καθώς και για τα
Σαββατοκύριακα και τις εξαιρέσιμες αργίες με αμοιβή
έως ενενήντα έξι (96) ώρες ανά εξάμηνο για τον καθένα,
από τους τρεις (03) Διοικητικούς υπαλλήλους του Δήμου
Ιωαννιτών που εκτός από τα καθήκοντα της θέσης τους
εκτελούν και την υπηρεσία των Ληξιαρχείων των Δημοτικών Ενοτήτων Ανατολής, Ιωαννιτών και Παμβώτιδος
του Δήμου Ιωαννιτών.
3. Καθιερώνουμε για το χρονικό διάστημα έως και
31-12-2024 υπερωριακή απογευματινή εργασία με αμοιβή για δύο (2) υπαλλήλους του Ληξιαρχείου της Δημο-
τικής Κοινότητας Ιωαννίνων λόγω του μεγάλου φόρτου
εργασίας για την καταχώρηση ληξιαρχικών πράξεων θανάτου αποβιωσάντων κατά τις Κυριακές και εξαιρέσιμες
αργίες. Οι ώρες απασχόλησης των δύο (2) υπαλλήλων
δεν θα υπερβαίνουν για τον καθένα τις εκατόν είκοσι
(120) ώρες ανά εξάμηνο.
4. Καθιερώνουμε για το χρονικό διάστημα έως και
31-12-2024 υπερωριακή απογευματινή εργασία με
αμοιβή για τον κάθε ένα από τους οκτώ (8) υπαλλήλους του Τμήματος Ανάπτυξης Ανθρωπίνου Δυναμικού,
Μητρώων και Προσωπικού για έκτακτα και εποχικά γεγονότα που αφορούν τον έλεγχο αιτήσεων υποψηφίων
για την μοριοδότησή τους για την πρόσληψή τους στο
Δήμο ως συμβασιούχων, τη διαδικασία πρόσληψης διακοσίων και πλέον απασχολουμένων στο Πρόγραμμα
Κοινωφελούς Εργασίας του ΟΑΕΔ, την αναδιοργάνωση
και την πλήρη ενημέρωση των προσωπικών Μητρώων
των υπαλλήλων, την αναπροσαρμογή των καταχωρημένων στοιχείων στο πρόγραμμα διαχείρισης προσωπικού
σύμφωνα με την τρέχουσα νομοθεσία, την προεργασία
για τις επικείμενες κρίσεις των προϊσταμένων, την προεργασία για τον προγραμματισμό προσλήψεων προσω-
πικού, για τις διαδικασίες μετατάξεων (κινητικότητα), για
την τροποποίηση του Οργανισμού, την σύνταξη των
πινάκων υπόχρεων δήλωσης περιουσιακής κατάστασης, την ενημέρωση - επικαιροποίηση των περιγραμ-
μάτων θέσεων εργασίας, την σύνταξη εισηγήσεων για
το υπηρεσιακό συμβούλιο και την Ειδική Επιτροπή
Αξιολόγησης, την πρόσληψη προσωπικού μέσω Ευρωπαϊκών Προγραμμάτων, οι οποίες δεν θα υπερβαίνουν
τις εκατόν είκοσι (120) ώρες συνολικά ανά εξάμηνο για
τον καθένα.
5. Καθιερώνουμε για το χρονικό διάστημα έως και
31-12-2024 υπερωριακή απογευματινή εργασία με αμοιβή για τον κάθε ένα από τους έξι (6) υπαλλήλους του
Τμήματος Δημοτικής Κατάστασης για την ενημέρωση
εγγραφών στο Μητρώο Πολιτών από φακέλους αρχείων
(δημοτολόγια, μητρώα αρρένων, αποφάσεις εγγραφών,
ληξιαρχικά στοιχεία), για την αρχειοθέτηση των εγγράφων και των φακέλων, έλεγχο των μεταδημοτεύσεων,
αναθεώρηση εκλογικών καταλόγων, ενημέρωση και
αποστολή στοιχείων σε εμπλεκόμενους φορείς, οι οποίες
δεν θα υπερβαίνουν τις εκατόν είκοσι (120) ώρες συνολικά ανά εξάμηνο για τον καθένα.
6. Καθιερώνουμε για το χρονικό διάστημα έως και
31-12-2024 υπερωριακή απογευματινή εργασία με αμοιβή για τον κάθε ένα από τους οκτώ (8) υπαλλήλους του
Τμήματος Διοικητικής Μέριμνας για έκτακτες διοικητικές
εργασίες που προκύπτουν όπως: αναπλήρωση εργαζομένων που αδυνατούν να προσέλθουν στην υπηρεσία
λόγω αιφνίδιων προβλημάτων, οργάνωση και ταξινόμηση πρωτοκόλλου - τακτοποίηση εγγράφων αρχειο-
θέτηση, διεκπεραίωση αλληλογραφίας διεκπεραίωση
θεμάτων εννέα (9) Διευθύνσεων, ανάρτηση αποφάσεων,
διαχείριση μικρού ταμείου (γραμματοσήμων), οι οποίες
δεν θα υπερβαίνουν τις εκατόν είκοσι (120) ώρες συνολικά ανά εξάμηνο για τον καθένα.
7. Καθιερώνουμε για το χρονικό διάστημα έως και
31-12-2024 υπερωριακή απογευματινή εργασία μέχρι
εκατόν είκοσι ώρες (120) μηνιαίως για τους Ειδικούς Συμβούλους, τους Επιστημονικούς Συμβούλους και τους Ει-
δικούς Συνεργάτες του Δημάρχου, οι οποίοι λόγω της φύσης των αντικειμένων τους, θα απαιτηθεί να εργασθούν
απογευματινές ώρες, καθώς και τα Σαββατοκύριακα και
τις εξαιρέσιμες ημέρες για να καλύψουν τις αυξημένες
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2633/02.05.2024
ανάγκες που θα προκύψουν στα θέματα αρμοδιότητας
του καθενός.
8. Η αποζημίωση των υπαλλήλων καθορίζεται από
τις διατάξεις του άρθρου 20 του ν. 4354/2005 (Α’ 176)
ΚΕΦΑΛΑΙΟ Β’ «Μισθολογικές ρυθμίσεις των υπαλλήλων
του Δημοσίου, των Οργανισμών Τοπικής Αυτοδιοίκησης (ΟΤΑ) πρώτου και δεύτερου βαθμού των Νομικών
Προσώπων Δημοσίου (Ν.Π.Δ.Δ.) και Ιδιωτικού Δικαίου
(Ν.Π.Ι.Δ.) καθώς και των ΔΕΚΟ του Κεφαλαίου Α’ του
ν. 3429/2005 και άλλες μισθολογικές διατάξεις».
9. Οι ώρες υπερωριακής εργασίας καθώς και υπερωριακής εργασίας κατά τις Κυριακές και εξαιρέσιμες αργίες δεν
μπορεί να υπερβαίνουν τις αναφερόμενες στην παρ. 2 του
άρθρου 20 του ν. 4354/2015 και θα βαρύνουν τους Κ.Α.
10-6012.200, 10-6022.200, 10-6012.201 και 00.6032.001
του προϋπολογισμού του Δήμου του οικ. έτους 2024.
10. Ο αριθμός των ωρών θα βεβαιώνεται από τον Προϊστάμενο της Διεύθυνσης Διοικητικών Υπηρεσιών για
το Ληξιαρχείο της Δημοτικής Ενότητας Ιωαννίνων, τη
Δημοτική Ενότητα Νήσου και τις Κοινότητες Μαρμάρων, Νεοχωρόπουλου και Σταυρακίου και από τους κατά
τόπους Αντιδημάρχους για τους Ληξιάρχους και τους
πρακτικογράφους των Δημοτικών Ενοτήτων.
Η παρούσα απόφαση ισχύει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 19 Απριλίου 2024
Ο Δήμαρχος
ΘΩΜΑΣ ΜΠΕΓΚΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2633/02.05.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202633.pdf | Tokens: 31134]